**JOPO-opiskelu Pälkäneen yhteiskoulussa**

Joustava perusopetus eli ”JOPO” on yleisopetuksen tukimuoto. Jopossa noudatetaan yleistä opetussuunnitelmaa. Jopo ei ole ns. perinteinen pienluokka, vaan tarkoi­tettu niille 8.-9.-luokkien oppilaille, jotka syystä tai toisesta suoriutuvat kykyihinsä nähden heikosti, sekä oppi­laille, joiden arvioidaan olevan vaarassa syrjäytyä jatkokoulutuksesta ja työelämästä. Ryhmään voidaan siis valita kaikenlaisia, myös erityisen lahjakkaita oppilaita, joilla on ollut esim. vastoinkäymisiä elämässä.

Osa opiskelusta suoritetaan oppilasta itseään kiinnostavilla, tulevan alan etsintään liittyvillä työharjoittelupaikalla. Lukuvuonna 2018 – 2019 on tarkoitus tutustua työelämään laajasti siten, että oppilas pääsee halutessaan kokeilemaan viittä eri työpaikkaa. Työstä ei mak­seta palkkaa. Opetusta voidaan tarvit­taessa antaa myös muun opetusryhmän yhteydessä. Ryhmällä on oma opettaja ja ohjaaja, samat aikuiset koko ajan läsnä.

Tunnistatko lapsessasi:

* alisuoriutuminen, heikko opiskelumotivaatio
  + ehkä hyvät käytännön taidot?
* vaara syrjäytyä jatko-opinnoista ja työelämästä
* ehkä ongelmia auktoriteettien kanssa (opettajat, vanhemmat)
* valmiudet suoriutua joustavassa perusopetuksessa, esim. kyky itsenäiseen toimintaan, kyky ottaa vastuuta omasta suorituksesta
* kyky oppia virheistään ymmärtävässä ohjauksessa

Jopo tarjoaa:

* opiskelua pienemmässä luokassa
* enemmän työssäoppimista
* tiivistä yhteistyötä huoltajien kanssa
* tavoitekeskusteluja opettajan kanssa -> mahdollisuuden räätälöidä suoritustapoja oppilaalle sopiviksi ja mielekkäiksi, tavoitteena oleva arvosana huomioiden
* kokonaisena persoonana nähdyksi, ja hyväksytyksi tulemista

Jopon tavoitteet:

* motivaatio kasvaa
* lintsaukset ja koulukielteisyys vähenevät
* numerot nousevat, itsetunto nousee
* itsetuntemus ja oman toiminnan ja syy-seuraussuhteiden ymmärtäminen lisääntyy
* tulevaisuuden suunnitelmat selkiytyvät

Hakeminen:

* hakuaika 29.3. – 12.4.2018
* hakemuksen saa kansliasta tai kunnan verkkosivuilta
* palautukset kansliaan tai sähköisesti terhi.mannersalo@palkane.fi
* huhtikuun – toukokuun aikana tapahtuu:
  + oppilaan ja huoltajan haastattelu sekä oppilasvalinnat ja päätökset

 Yhteistyöterveisin

Terhi Mannersalo, JOPO-opettaja; puh. 050 463 9289, voit kysyä lisää puhelimitse.

Sanna Parman, JOPO-ohjaaja sekä Jan Salmi, Rehtori